
UZNESENIE VLÁDY SLOVENSKEJ REPUBLIKY

č. 163
z 8. apríla 2015
k Návrhu účasti delegácie SR na druhom zasadnutí Prípravného výboru konferencie Habitat III 14. až 16. apríla 2015 a 25. zasadnutí Riadiacej rady Programu Organizácie Spojených národov pre bývanie a ľudské sídla 
UN-HABITAT 17. až 23. apríla 2015 
v Nairobi, Keňa
	Číslo materiálu:
	14064/2015

	Predkladateľ:
	minister životného prostredia


Vláda

A. súhlasí 

A.1. s účasťou delegácie SR na druhom zasadnutí Prípravného výboru konferencie HABITAT III 14. až 16. apríla 2015 a 25. zasadnutí Riadiacej rady Programu Organizácie Spojených národov pre bývanie a ľudské sídla UN-HABITAT 17. až 23. apríla 2015 v Nairobi, Keňa (ďalej len „delegácia“), 

A.2. s návrhom Smernice pre postup delegácie;
B. schvaľuje 

B.1. Jána Ilavského
štátneho tajomníka Ministerstva životného prostredia SR 

za vedúceho delegácie, 

B.2. Františka Palka
štátneho tajomníka Ministerstva dopravy, výstavby a regionálneho rozvoja SR
za zástupcu vedúceho delegácie, 

B.3. Michala Mlynára
veľvyslanca, stáleho predstaviteľa SR pri UN-HABITAT v Nairobi
za zástupcu vedúceho delegácie, 
B.4. Eriku Horanskú
vedúcu oddelenia mestského rozvoja sekcie bytovej politiky a mestského rozvoja Ministerstva dopravy, výstavby a regionálneho rozvoja SR

za členku delegácie, 

B.5. Emila Matejku
zástupcu stáleho predstaviteľa SR pri UN-HABITAT v Nairobi
za člena delegácie, 

B.6. Luciu Lackovú
3. tajomníčku Stálej misie SR pri UN-HABITAT v Nairobi
za členku delegácie;
C. splnomocňuje 

ministra životného prostredia 

C.1. vymenovať ďalších členov delegácie;
D. ukladá 

ministrovi životného prostredia 

D.1. požiadať podpredsedu vlády a ministra zahraničných vecí a európskych záležitostí vystaviť príslušné poverovacie listiny pre delegáciu 

do 10. apríla 2015 

podpredsedovi vlády a ministrovi zahraničných vecí a európskych záležitostí 

D.2. vystaviť príslušné poverovacie listiny pre delegáciu 

do 13. apríla 2015 

ministrovi dopravy, výstavby a regionálneho rozvoja 
ministrovi životného prostredia 

D.3. zabezpečiť presun koordinácie aktivít súvisiacich s UN-HABITAT v SR na Ministerstvo dopravy, výstavby a regionálneho rozvoja SR
do 30. septembra 2015 

D.4. predložiť na rokovanie vlády informáciu o priebehu a výsledkoch rokovaní slovenskej delegácie na predmetných rokovaniach súvisiacich s UN-HABITAT

do 30. septembra 2015. 

Vykonajú:
podpredseda vlády a minister zahraničných vecí a európskych záležitostí 
minister životného prostredia 
minister dopravy, výstavby a regionálneho rozvoja 

